Diari Oficial de la Generalitat Valenciana


Sumari del DOGV 4511, del 30-05-2003 (2003/6099)

RESOLUCIÓ de 19 de maig de 2003, del conseller de Cultura i Educació, per la qual es concedixen ajudes per a finançar activitats de formació de pares i mares d'alumnes, realitzades per les confederacions i federacions d'associacions de pares i mares d'alumnes de la Comunitat Valenciana, convocades per l'Orde de 6 de febrer de 2003 (DOGV núm. 4.455, de 7 de març de 2003).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4511

Data del DOGV
:   30-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6099


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 19 de maig de 2003, del conseller de Cultura i Educació, per la qual es concedixen ajudes per a finançar activitats de formació de pares i mares d'alumnes, realitzades per les confederacions i federacions d'associacions de pares i mares d'alumnes de la Comunitat Valenciana, convocades per l'Orde de 6 de febrer de 2003 (DOGV núm. 4.455, de 7 de març de 2003). [2003/6099]
  
Per Orde de 6 de febrer de 2003 de la Conselleria de Cultura i Educació es convocaren ajudes per a finançar les activitats de formació de pares i mares d'alumnes realitzades per les confederacions i federacions d'associacions de pares i mares d'alumnes de la Comunitat Valenciana, i l'orde establix els criteris i bases per a la concessió.
  
L'import global màxim de les ajudes i la seua posterior distribució es plasmava en el punt segon de la part dispositiva, apartats a) i b). Els criteris previstos en l'orde són: el programa d'activitats que faciliten la formació de pares i mares d'alumnes i l'assessorament a les associacions de pares i mares d'alumnes, la continuïtat de la programació de les activitats formatives al llarg de tot l'any i la major representativitat de les confederacions i federacions per raó del nombre de federacions o associacions de pares i mares d'alumnes que les integren, segons les dades del cens de confederacions, federacions i associacions de mares i pares d'alumnes de centres docents no universitaris de la Comunitat Valenciana que regula l'Orde de 4 de novembre de 1996, de la Conselleria de Cultura, Educació i Ciència, i amb subjecció als principis de publicitat, concurrència i objectivitat, d'acord amb el que establix el Decret 126/1986, de 20 d'octubre (DOGV de 14 de novembre).
  
Conforme al que disposa la base sexta de l'Annex I de la referida orde, la concessió o denegació de les ajudes es realitzarà per delegació del conseller o consellera de Cultura i Educació, per mitjà de resolució de la Subsecretaria de Cultura i Educació, prèvia proposta de la Comissió Avaluadora.
  
No obstant això, vist que pel Decret 34/2003, de 15 d'abril, del Consell de la Generalitat, s'acorda el cessament, a petició pròpia, de Carmen Nácher Pérez, com a subsecretària de la conselleria de Cultura i Educació, correspon al conseller de Cultura i Educació la competència per a resoldre la concessió o denegació de les ajudes
  
La Comissió Avaluadora va elevar proposta de resolució, a fi que es dictara per l'òrgan competent la resolució corresponent.
  
Vista la proposta formulada per la Comissió Avaluadora constituïda el dia 16 de maig del 2003, de conformitat amb el que preveu la base sexta del citat Annex, i en exercici de les facultats que m'assigna l'article 35 de la Llei 5/1983, de 30 de desembre, de Govern Valencià, resolc:
  
Primer
  
Estimar les sol·licituds presentades per les entitats que figuren en l'annex I i atorgar-los una ajuda de la quantia que s'hi especifica.
  
Segon
  
Desestimar les sol·licituds de les entitats que figuren en l'annex II, per les causes indicades en el codi assignat respectivament.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució que posa fi a la via administrativa podrà interposar potestativament recurs de reposició o plantejar directament recurs contenciós administratiu, en els terminis i òrgans que s'indiquen a continuació:
  
a) El recurs de reposició ha d'interposar-se davant el conseller de Cultura i Educació en el termini d'un mes des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos des de l'endemà de la publicació en el Diari Oficial de la Generalitat Valenciana.
  
València, 19 de maig de 2003.- El conseller de Cultura i Educació: Manuel Tarancón Fandos.
  
ANNEX I
  
Sol.licituds estimades
  
Nom de l'entitat Quantia
  
CONFED. APMA Gonzalo Anaya 217.938,07 euros
  
COVAPA 188.392,04 euros
  
CONCAPA-CV 150.876,36 euros
  
FAPA ALACANT 55.705,67 euros
  
FAPA CASTELLÓ 30.037,71 euros
  
FAPA VALÈNCIA 52.450,22 euros
  
FED. APA ?Escuela y Familia- 15.262,99 euros
  
FCAPA CASTELLÓ 10.129,40 euros
  
FCAPA VALÈNCIA 22.149,51 euros
  
ANNEX II
  
Sol.licituds desestimades
  
Nom de l'entitat Causes
  
FAPA Enric Valor 1
  
Federación APA de Conservatorios
  
 de Música de la Comunidad Valenciana 1
  
Causes